kardosdrur/scandi-wiki huggingface dataset:
Kongeriget Gwent

Gwent (oldwalisisk Guent) var et walisisk kongerige i middelalderen, der lå mellem floderne Wye og Usk. Det eksisterede fra Enden på romersk herredømme i Storbritannien omkring slutningen af 400-tallet og frem til normannerne erobrede England i 1000-tallet. Sammen med naboriget Glywyssing, synes det at have en stor kulturel kontinuitet med de tidligere silurere, og beholdt deres domstole og bispedømmer separat fra resten af Wales indtil riget blev erobret af Gruffydd ap Llywelyn. Selvom det fik uafhængighed efter hans død i 1063, så var Gwent det førsteaf de walisske kongeriger der blev erobret efter den normanniske erobring.

Referencer 

Wales' historie
Forhenværende kongeriger
Hertford Castle

Hertford Castle er en borg, der blev opført af normannerne ved floden Lea i Hertford, der er county town i Hertfordshire, England.
Den første borg på stedet blev opført som en angelsaksisk burgh omkring 913. Normannerne opførte deres motte-baileyfæstning på stedet omkring 1066.
Størstedelen af de indre bygninger er siden revet ned. Den primære bevarede del er en portbygning fra tudorperioden, som er en listed building af 1. grad. Dele af murene omkring bailey'en øst for borgen står også, og de er ligeledes listed building, men af 2. grad.

Se også 
 Liste over borge og slotte i England

Referencer 

Slotte i Hertfordshire
C. Ferdinandsen

Carl Christian Frederik Ferdinandsen (født 18. februar 1879 i Valsølille, død 28. marts 1944 i Vangede) var en dansk botaniker og mykolog. Han var professor i plantepatologi ved Landbohøjskolen fra 1920.

Videnskabelig karriere 
Ferdinandsen blev student i 1896 på Sorø Akademi. Han var derefter huslærer i nogle år før han begyndte at studere jura ved Københavns Universitet. Han skiftede hurtig til i stedet at studere naturhistorie og blev mag.scient i 1909 med botanik som hovedfag.

Ferdinandsen arbejdede som assistent ved Botanisk Museum fra 1906 til 1916 hvor han blev ansat på Statens plantepatologiske Forsøg. Her blev han i 1919 forsøgsleder. Han fik også en doktorgrad i 1919 med afhandlingen Undersøgelser over danske Ukrudsformationer paa Mineraljorder.

Efter F. Kølpin Ravns død i 1920 efterfulgte Ferdinandsen ham som professor i plantepatologi ved Veterinær- og Landbohøjskolen. Han skrev omkring 120 afhandlinger inden for botanik, mykologi og plantepatologi. Han han skrevet flere bøger sammen Øjvind Winge om svampe, og var fra 1930 formand for Foreningen til Svampekundskabens Fremme.

Ferdinandsen var fra 1920 leder af Statens Tilsyn med Plantesygdomme statens tilsyn med plantesygdomme og har blandt andet gjort et stort arbejde med begrænse udbredelsen af kartoffelbrok.

Ferdinandsen har det botaniske autornavn Ferd. Han blev ridder af Dannebrog i 1932.

Familie 
Ferdinandsen blev født i Valsølille i 1879. Hans forældre var lærer Ludvig Valdemar Ferdinandsen 1852-1906) og Maren Laura Jespersen Hansen (1850-1907).

Han blev gift 1. april 1906 Rasmine Johansen Kok, kaldet Minna (født 1879). Minna døde i 1913. Ferdinansen giftede sig igen 10. juni 1916 med Anna Petrea Borelli Møller (1892-1958).

Noter

Referencer

Eksterne henvisninger 
 

Botanikere fra Danmark
Mykologer fra Danmark
Plantepatologer fra Danmark
Professorer fra Den Kongelige Veterinær- og Landbohøjskole
Studenter fra Sorø Akademi
Alumni fra Københavns Universitet
Riddere af Dannebrog
Klintum (Læk)

Klintum er en landsby beliggende ved gest-randen syd for byen Læk i det vestlige Sydslesvig. I øst grænser landsbyen direkte mod Langbjerg Skov. Administrativt hører landsbyen under Læk Kommune i Nordfrislands kreds i den nordtyske delstat Slesvig-Holsten. I kirkelig henseende hører landsbyen til Læk Sogn. Sognet lå i Kær Herred (Tønder Amt), Sønderjylland, da området tilhørte Danmark.

Klintum er første gang nævnt 1499. Stednavnet er dat. pl. af subst. glda klint (skrænt), her om skråningerne op mod Klintum Bjerg. Samme navn er Klinting i Henne Sogn und Klintum på Før. Klintum Bjerg er første gang nævnt 1580. Tidligere var Klintum og nabbobyen Stedesand (Stedesand Sogn) de yderste byer mod vest på den sandede landryg, som gennem det ellers af moser opfyldte og derefter benævnte Kær Herred strækker sig fra Langbjerg mellem Klintum og Stadum til ind i Vis Herred ved Frøslev og hvorpå der findes flere landsbyer som hentyder til den sandede gest såsom Enge-Sande, Stedesand og Sandager.

Mod syd ligger landsbyerne Enge og Sande (Enge Sogn), mod vest Hvilbjerg. Øst for Klintum skærer den vestlige hærvej Langbjerget.

Noter 

Læk
Landsbyer
Marfrig

Marfrig er en brasiliansk børsnoteret multinational fødevarevirksomhed med primært fokus på kødproduktion. Omsætning var i 2018 på 12,7 mia. amerikanske dollar, og der var 40.200 ansatte i 2016. Virksomheden har hovedsæde i São Paulo og har faciliteter i 22 lande. Der eksporteres til over 100 lande. Marfrig ejer 51 % af National Beef Packing Company og er verdens næststørste eksportør af oksekød.

Marfrigs industrianlæg omfatter: 33 enheder i kvægindustrien (24 i Brasilien, fem i Argentina og fire i Uruguay), 21 industrianlæg til kyllinger (14 i Brasilien, fire i Europa, og tre i USA). 48 fabrikker for industrielle eller forarbejdede varer (16 i Brasilien, fem i Argentina, tre i Uruguay, otte i USA, en i Kina, en i Thailand, en i Malaysia, en i Sydkorea, en i Australien, og 11 i Europa). Svinekødsindustrien fire industrianlæg i Brasilien. To industrianlæg for kalkuner et i Brasilien og et i Europa. Fem anlæg for lam (et i Brasilien, tre i Uruguay og et i Chile). Der drives 27 foderfabrikker (21 i Brasilien, tre i Europa og tre i USA).

Referencer

Eksterne henvisninger 

Fødevarevirksomheder fra Brasilien
Multinationale virksomheder
São Paulo
BRF S.A.

BRF S.A. er en brasiliansk børsnoteret multinational fødevarekoncern. I 2017 havde de en omsætning 10,8 mia. amerikanske dollar og var blandt de største fødevarevirksomheder i verden. Virksomhedens produkter omfatter primært kød men omfatter også margarine, frosne færdigretter og frosne grøntsager. BRF har over 30 mærker iblandt dem er: Sadia, Perdigão, Qualy, Paty, Dánica og Bocatti. Produkterne sælges i over 150 lande. Hovedsædet er i Itajaí og der drives 50 produktionsanlæg i otte lande: Argentina, Brasilien, Forenede Arabiske Emirater, Holland, Malaysia, Storbritannien, Thailand og Tyrkiet.

BRF S.A. blev til ved en fusion mellem Sadia og Perdigão, to væsentlige brasilianske fødevarevirksomheder. Fusionen blev endeligt gennemført 13. juli 2013, efter forhandlinger der begyndte i 2008.

Referencer

Eksterne henvisninger 
 BRF's officielle website.

Fødevarevirksomheder fra Brasilien
Multinationale virksomheder
Rikke Viemose

Rikke Viemose (født 1969 i Aarhus) er en dansk journalist, litterat, debattør og forfatter. Uddannet journalist fra Danmarks Journalisthøjskole og BA i Litteraturvidenskab og Moderne Kultur fra Københavns Universitet. Litteraturskribent for Jyllands-Posten.

Medstifter af litteraturtidsskriftet Ildfisken i 1991-1994, hvor hun introducerede nye danske forfattere gennem interviews og publicering af litterære bidrag i tidsskriftet.

Korrespondent for Kristeligt Dagblad i Moskva 1995-1997. Freelancejournalist i Washington D.C. 2009-2013, hvor hun rapporterede om amerikanske forhold og litteratur for bl.a. Dagbladet Information og DR P1 og virkede som fast bidragyder og producent på Radio24syvs program Globus USA. Under opholdet i USA fik Viemose kendskab til boghandlen Politics & Prose og deres praksis med forfatterarrangementer. Det inspirerede hende til at købe boghandlen Thiemers Magasin i København i 2013, som hun ejede frem til 2020. Her skabte hun et levende litterært miljø med forfatterevents, saloner, skrivekurser og læseklubber. Sad i samme periode i juryen for debutantprisen på Bogforum og i bestyrelsen for litteraturfestivalen Kbh Læser.

Rikke Viemose er gift med journalist David Trads med hvem hun har to børn.

Bibliografi 

 Skriv en avis. Dansklærerforeningens Forlag, 2004
 Journalistens værktøj. Dansklærerforeningens Forlag, 2006
 Nu taler jeg. Brev til min datter. Forlaget Grif, 2022

Eksterne henvisninger 
Anmeldelse i Weekendavisen af Nu taler jeg.

Artikler af Rikke Viemose i Dagbladet Information.

Interview i Femina om bogen Nu taler jeg.

Rikke Viemoses hjemmeside.

Referencer 

Journalister fra Danmark
Cantref

Cantref (flertal cantrefi) var den administrative inddeling af Wales i middelalderen, særligt inden for walisisk lov.

Cantrefi

Eksterne henvisninger 

Wales geografi
Wales' historie
Belang van Nederland

Belang van Nederland (forkortes: BVNL) (dansk: Hollands Interesse) er et hollandsk politisk parti, som blev dannet i august 2021.

Historie

Baggrund og grundlæggelse 
De tre parlamentarikere Wybren van Haga, Olaf Ephraim og Hans Smolders forlod i maj 2021 partiet Forum voor Democratie, efter at partiet havde lavet en plakat, hvor at de sammelignede coronarestriktionerne i Holland med den tyske besættelse under anden verdenskrig. De tre politkere sad i løsgængergruppen Groep van Haga frem til august 2021, hvor at van Haga annoncerede dannelsen af partiet.

Ideologi 
BVNL er et klassisk og konservativt liberalt parti. Partiet er også euroskeptisk og støtter en folkestemning om Holland burde forlade EU.

Ligesom moderpartiet Forum voor Democratie, så støtter partiet også indførelsen af en form for direkte demokrati.

Kilder 

Politiske partier i Nederlandene
Etableret i 2021
Clothilde af Nassau-Merenberg

Clothilde Elisabeth, grevinde af Nassau–Merenberg (født 14. maj 1941 i Wiesbaden, Hessen, Tyskland) er en tysk psykiater. Hendes far var den sidste mandlige (agnatiske) efterkommer af den walramiske linje af Huset Nassau. 

Clothilde er en efterkommer af kejser Aleksandr 2. af Rusland og af den russiske forfatter Aleksandr Sergejevitj Pusjkin.

Clothilde af Merenberg er en efterkommer af fogeder, grever, fyrstelige grever og fyrster fra områderne omkring Mainz og Wiesbaden.

Vilhelm 1. af Nassau, der var forfader til Clotilde af Merenberg, blev Nassau's første regerende hertug fra 1816 til 1839. Før hans tid var Nassau opdelt i flere fyrstendømmer og grevskaber.

Fra 1292 til 1298 var Adolf af Nassau (Clotildes fjerne forfader) konge af det tysk-romerske rige. Blandt Clotildes forfædre er også statsoverhovederne for nogle af de mellemstore tyske stater samt nogle russiske kejsere.

Mellem 1905 og 1912 forsøgte Clothildes farfar forgæves at blive anerkendt som arving til Storhertugdømmet Luxembourg. Den mellemste storhertuglige gren af den walramiske linje af Huset Nassau regerede over Luxembourg fra 1890 til 1964, og grenen uddøde, da den tidligere storhertuginde Charlotte af Luxembourg døde i 1985.  

Clothilde af Merenberg nedstammer fra Caroline af Oranien-Nassau-Diez, der var datter af arvestatholder Vilhelm 4. af Oranien og Anne af Storbritannien (1709-1759). I to omgange var Caroline af Oranien-Nassau-Diez Nederlandenes tronfølger, og hun var regentinde (rigsforstander) af Nederlandene fra 1765 til 1766. 

De hollandske konger (mellem 1815 og 1890) nedstammer fra Vilhelm 4. af Oranien. Den ældre kongelige linje af Huset Oranien-Nassau regerede over Holland fra 1815 til 1948, og den uddøde, da den tidligere dronning Vilhelmine af Nederlandene døde i 1962.

Forældre 
Clothilde af Merenberg er datter af greve Georg af Merenberg (1897–1965) og Elisabeth Anne Müller-Uri (1903-1963).

Familie 
Clothilde af Merenberg var gift med gynækologen junker Enno von Rintelen (1921 – 2013). Den preussiske generalløjtnant Wilhelm von Rintelen (1855 – 1938), der var oldefar til Enno von Rintelen, blev udnævnt til junker af kejser Wilhelm 2. af Tyskland i 1913.

Parret har tre sønner: 

 Alexander Enno von Rintelen (født 1966). 

 Nikolaus von Rintelen (født 1970), gift i 2007 med Olivia Minninger (1969), Nikolaus og Olivia har to sønner, der begge blev fødte før forældrenes bryllup.  

 Gregor von Rintelen (født 1972), gift i 2002 med Christiane Mathilde zu Bentheim-Tecklenburg-Rheda-Prill (født 1973), Bentheim-Tecklenburg-Rheda er en mediatiseret greveslægt. Gregor og Christiane har en søn og en datter.

Formandskaber 
Clothilde af Merenberg er en efterkommer af den russiske forfatter Aleksandr Sergejevitj Pusjkin, og hun er formand for det tyske Pusjkin-selskab.

Clothilde af Merenberg er også en efterkommer af kejser Aleksandr 2. af Rusland, og hun formand for Herus e.V. - Hessisch-russischer interkultureller Austausch und humanitäre Hilfe.

Referencer 

Walramiske linje af Huset Nassau
Mika Väyrynen

Mika Väyrynen (født 28. december 1981 i Eskilstuna, Sverige) er en finsk tidligere fodboldspiller (central midtbane).

Väyrynen spillede en stor del af sin karriere i Holland, hvor han blandt andet vandt to mesterskaber med PSV Eindhoven og en pokaltitel med Heerenveen. I hjemlandet vandt han tre mesterskaber med HJK Helsinki og havde også ophold hos både Leeds United i England og LA Galaxy i USA.

Väyrynen spillede desuden, over en periode på hele 14 år, 62 landskampe for Finland, hvori han scorede 5 mål. Han debuterede i et opgør mod Sydkorea i marts 2002.

Titler 
Æresdivisionen
 2006 og 2007 med PSV Eindhoven

KNVB Cup
 2009 med Heerenveen

Veikkausliiga
 2012, 2013 og 2014 med HJK Helsinki

Suomen Cup
 2014 med HJK Helsinki

Referencer

Eksterne henvisninger 

Fodboldspillere fra Finland
Personer fra Eskilstuna
Roni Porokara

Roni Porokara (født 12. december 1983 i Helsinki, Finland) er en finsk tidligere fodboldspiller (kantspiller).

Porokara spillede 23 kampe og scorede fem mål for det finske landshold, som han debuterede for 25. maj 2006 i en venskabskamp mod Sverige. På klubplan spillede han størstedelen af sin karriere i hjemlandet, hvor han blandt andet af tre omgange repræsenterede FC Honka. Han havde også ophold i både svensk, belgisk og israelsk fodbold.

Referencer

Eksterne henvisninger 

Fodboldspillere fra Finland
Personer fra Helsinki
Ilja Venäläinen

Ilja Venäläinen (født 27. september 1980 i Kuopio, Finland) er en finsk tidligere fodboldspiller (angriber).

Venäläinen spillede én kamp for Finlands landshold, en venskabskamp mod Belgien 9. februar 2011. Han tilbragte hele sin klubkarriere i hjemlandet, hvor han blandt andet repræsenterede KuPS i hele 12 sæsoner.

Referencer

Eksterne henvisninger 

Fodboldspillere fra Finland
Toni Kallio

Toni Kari Mikael Kallio (født 9. august 1978 i Tampere, Finland) er en finsk tidligere fodboldspiller (midterforsvarer).

Kallio startede sin karriere i hjemlandet, hvor han blandt andet var tilknyttet HJK Helsinki i fem år. Han vandt to finske mesterskaber med klubben i henholdsvis 2002 og 2003. Senere i karrieren havde han ophold i både Norge, Schweiz og Thailand, og spillede også en kort overgang i den engelske Premier League hos Fulham F.C.

Kallio spillede desuden 49 kampe og scorede to mål for Finlands landshold, som han debuterede for 31. januar 2000 i en venskabskamp mod Færøerne.

Titler 
Veikkausliiga
 2002 og 2003 med HJK Helsinki

Finsk pokal
 2003 med HJK Helsinki

Norsk pokal
 2005 med Molde

Referencer

Eksterne henvisninger 

Fodboldspillere fra Finland
Personer fra Tampere
Toni Kuivasto

Toni Kuivasto (født 31. december 1975 i Tampere, Finland) er en finsk tidligere fodboldspiller (forsvarer). Han spillede 74 kampe for det finske landshold over en periode på 13 år.

Kuivasto repræsenterede på klubplan flere klubber i hjemlandet, og havde også længerevarende ophold i Norge hos Viking og i Sverige hos Djurgården. Han vandt to svenske mesterskaber med sidstnævnte i henholdsvis 2003 og 2005.

Titler 
Finsk pokal
 2000 med HJK Helsinki

Norsk pokal
 2001 med Viking

Allsvenskan
 2003 og 2005 med Djurgården

Svensk pokal
 2004 og 2005 med Djurgården

Referencer

Eksterne henvisninger 

Fodboldspillere fra Finland
Personer fra Tampere
Markus Heikkinen

Markus Heikkinen (født 13. oktober 1978 i Katrineholm, Sverige) er en finsk tidligere fodboldspiller (midterforsvarer/central midtbane). 

Heikkinen spillede 61 kampe for det finske landshold over en periode på ti år. Han debuterede for holdet i en venskabskamp mod Bahrain i januar 2002, mens hans sidste landskamp var et opgør mod Letland i august 2011. På klubplan repræsenterede han blandt andet HJK Helsinki og MyPa i hjemlandet, ligesom han havde udlandsophold i blandt andet England, Skotland og Østrig.

Titler 
Veikkausliiga
 2002 og 2014 med HJK Helsinki

Finsk pokal
 2000 og 2014 med HJK Helsinki

Østrigsk Bundesliga
 2008 med Rapid Wien

Referencer

Eksterne henvisninger 

Fodboldspillere fra Finland
Jussi Kujala

Jussi Kujala (født 4. april 1983 i Tampere, Finland) er en finsk tidligere fodboldspiller (midtbane/forsvarer), hvis aktive karriere strakte sig fra 1999 til 2015. 

Kujala spillede fem venskabskampe for det finske landshold i perioden 2004-2009. På klubplan tilbragte han størstedelen af karrieren i hjemlandet, men havde også ophold i Holland hos Ajax og De Graafschap.

Titler 
Veikkausliiga
 2006 og 2007 med Tampere United

Finsk pokal
 2007 med Tampere United

Referencer

Eksterne henvisninger 

Fodboldspillere fra Finland
Personer fra Tampere
Tuomas Haapala

Tuomas Haapala (født 4. april 1979 i Lahti, Finland) er en finsk tidligere fodboldspiller (midtbane). Han spillede fire kampe for Finlands landshold i perioden 2005-2008, og vandt det finske mesterskab med både MyPa og HJK Helsinki.

Titler 
Veikkausliiga
 2005 med MyPa
 2009 med HJK Helsinki

Finsk pokal
 2004 med MyPa
 2008 med HJK Helsinki

Referencer

Eksterne henvisninger 

Fodboldspillere fra Finland
Personer fra Lahti
Ari Nyman

Ari Nyman (født 7. februar 1984 i Turku, Finland) er en finsk tidligere fodboldspiller (defensiv midtbane/forsvarer). Han tilbragte intet mindre end 18 sæsoner hos Inter Turku i sin fødeby, som han spillede mere end 400 ligakampe for. Han spillede også tre sæsoner i Schweiz hos FC Thun.

Nyman spillede desuden 22 kampe for Finlands landshold, som han debuterede for 1. december 2004 i en venskabskamp mod Bahrain.

Titler 
Finsk pokal
 2009 og 2018 med Inter Turku

Referencer

Eksterne henvisninger 

Fodboldspillere fra Finland
Personer fra Turku
Mikko Kavén

Mikko Kavén (født 19. februar 1975 i Lahti, Finland) er en finsk tidligere fodboldspiller (målmand). Han spillede 15 kampe for det finske landshold, og var udlandsprofessionel i både Skotland og Norge.

Titler 
Veikkausliiga
 1997 med HJK Helsinki
 2001, 2006 og 2007 med Tampere United

Finsk pokal
 1998 med HJK Helsinki
 2007 med Tampere United

Referencer

Eksterne henvisninger 

Fodboldspillere fra Finland
Personer fra Lahti
Peter Kopteff

Peter Kopteff (født 10. april 1979 i Helsinki, Finland) er en finsk tidligere fodboldspiller (kantspiller). Efter at have startet sin karriere i hjemlandet, hvor han vandt det finske mesterskab med HJK Helsinki, blev han udlandsprofessionel i Norge, og spillede sidenhen også i både England og Holland.

Kopteff nåede desuden 39 kampe og én scoring for det finske landshold. Han debuterede for holdet i en venskabskamp mod Bahrain i januar 2002, og scorede sit enlige landsholdsmål i et opgør mod Kina i 2004.

Titler 
Veikkausliiga
 1997 med HJK Helsinki

Finsk pokal
 1998 og 2000 med HJK Helsinki

Norsk pokal
 2009 med Aalesund

Referencer

Eksterne henvisninger 

Fodboldspillere fra Finland
Personer fra Helsinki
Pekka Lagerblom

Pekka Sakari Lagerblom (født 19. oktober 1982 i Lahti, Finland) er en finsk tidligere fodboldspiller (midtbane). Han spillede 12 kampe for Finlands landshold i perioden 2003-2006.

Lagerblom spillede i løbet af sin 17 år lange karriere for en række klubber i hjem- og udland. Han tilbragte blandt andet en række år i Tyskland, hvor han vandt både Bundesligaen og DFB-Pokalen med Werder Bremen. Han stoppede karrieren hos FC Lahti i sin fødeby i 2019.

Titler 
Bundesligaen
 2004 med Werder Bremen

DFB-Pokal
 2004 med Werder Bremen

Referencer

Eksterne henvisninger 

Fodboldspillere fra Finland
Personer fra Lahti
Fredrik Nordback

Fredrik Nordback (født 20. marts 1979 i Hanko, Finland) er en finsk tidligere fodboldspiller (midtbane), der repræsenterede Örebro SK i Sverige gennem hele sin karriere. Han spillede syv kampe for Finlands landshold i perioden 2003-2005.

Referencer

Eksterne henvisninger 

Fodboldspillere fra Finland
Antti Okkonen

Antti Okkonen (født 6. juni 1982 i Oulu, Finland) er en finsk tidligere fodboldspiller (midtbane), der spillede 13 kampe for det finske landshold.

Okkonen repræsenterede MyPa, HJK Helsinki og RoPS i hjemlandet, og vandt et mesterskab med HJK. Han havde også ophold i Sverige og Belgien, ligesom han tilbragte et halvt år i 2007 hos Silkeborg IF i Danmark.

Titler 
Veikkausliiga
 2012 med HJK Helsinki

Suomen Cup
 2013 med RoPS

Referencer

Eksterne henvisninger 

Fodboldspillere fra Finland
Jari Niemi

Jari Niemi (født 2. februar 1977 i Nokia, Finland) er en finsk tidligere fodboldspiller (midtbane/angriber).

Niemi spillede 23 kampe og scorede tre mål for Finlands landshold, som han debuterede for 31. januar 2000 i en venskabskamp mod Færøerne.

Titler 
Veikkausliiga
 1994 med TPV
 1998 og 1999 med Haka
 2001, 2006 og 2007 med Tampere United

Suomen Cup
 2007 med Tampere United

Referencer

Eksterne henvisninger 

Fodboldspillere fra Finland
Henri Scheweleff

Henri Scheweleff (født 15. april 1983 i Vaasa, Finland) er en finsk tidligere fodboldspiller (midtbane). Han spillede tre kampe for Finlands landshold, og var professionel i både hjemlandet og i Sverige.

Referencer

Eksterne henvisninger 

Fodboldspillere fra Finland
Antti Heinola

Antti Heinola (født 20. marts 1973 i Helsinki, Finland) er en finsk tidligere fodboldspiller (højre back. Han repræsenterede HJK Helsinki i hjemlandet og var desuden udlandsprofessionel i Holland og England. Han spillede desuden tolv kampe for Finlands landshold, som han debuterede for i en venskabskamp mod Danmark i 1994.

Titler 
Veikkausliiga
 1992, 2002 og 2003 med HJK Helsinki

Suomen Cupen
 1993, 1996 og 2003 med HJK Helsinki

Referencer

Eksterne henvisninger 

Fodboldspillere fra Finland
Personer fra Helsinki
Jussi Nuorela

Jussi Johan Nuorela (født 11. august 1974 i Valkeakoski, Finland) er en finsk tidligere fodboldspiller (forsvarer).

Gennem sin 18 år lange karriere spillede Nuorela for en lang række klubber i hjem- og udland, heriblandt FC Haka, hollandske FC Zwolle og tyske Fortuna Düsseldorf. Han tilbragte desuden et halvt år hos Silkeborg IF i Danmark. Han repræsenterede Finlands landshold 20 gange og scorede et enkelt mål i en venskabskamp mod Oman i 2001.

Titler 
Veikkausliiga
 1995 med FC Haka
 2008 med Inter Turku

Referencer

Eksterne henvisninger 

Fodboldspillere fra Finland
Mika Kottila

Mika Kottila (født 22. september 1974 i Vantaa, Finland) er en finsk tidligere fodboldspiller (angriber).

Kottila spillede i hjemlandet for blandt andet HJK Helsinki og RoPS, og vandt blandt andet tre finske mesterskaber med HJK. Han havde også udlandsophold i både England, Norge og Sverige.

Kottila spillede desuden 31 kampe og scorede syv mål for det finske landshold.

Titler 
Veikkausliiga
 1997, 2002 og 2003 med HJK Helsinki

Suomen Cupen
 1998 og 2003 med HJK Helsinki

Referencer

Eksterne henvisninger 

Fodboldspillere fra Finland
Personer fra Vantaa
Jari Ilola

Jari Ilola (født 24. november 1978 i Oulu, Finland) er en finsk tidligere fodboldspiller (midtbane).

Ilola spillede i hjemlandet for henholdsvis HJK Helsinki og RoPS, og tilbragte desuden otte år hos svenske Elfsborg. Han vandt både det finske og det svenske mesterskab med henholdsvis HJK og Elfsborg.

Ilola spillede desuden 30 kampe for det finske landshold. Han debuterede for holdet 10. oktober 1998 i en EM-kvalifikationskamp mod Nordirland, mens hans sidste landskamp var en venskabskamp mod Spanien i 2007. Han scorede desuden et enkelt mål i en venskabskamp mod Albanien i 2002.

Titler 
Veikkausliiga
 2002 med HJK Helsinki

Suomen Cupen
 1998 og 2000 med HJK Helsinki

Allsvenskan
 2006 med Elfsborg

Svenska Cupen
 2003 med Elfsborg

Referencer

Eksterne henvisninger 

Fodboldspillere fra Finland
Joni Aho

Joni Aho (født 12. april 1986 i Kaarina, Finland) er en finsk tidligere fodboldspiller (forsvarer). Han tilbragte hele sin karriere i hjemlandet, hos henholdsvis Inter Turku og FC Lahti, og nåede desuden tre kampe for Finlands landshold.

Titler 
Veikkausliiga
 2008 med Inter Turku

Suomen Cupen
 2009 med Inter Turku

Referencer

Eksterne henvisninger 

Fodboldspillere fra Finland